Home -- Aymara -- Perform a PLAY -- 042 (TiFam, daughter of the witch doctor 1)
42. TiFam layka kolliriraqui 1
Haití marcan kollu patjjanacanjja intijj jalsuscänwa. Ma jisc’a utanjja tatanacapampi chict’ata TiFam jupaw jacascana. Wali pobrenacänwa uqhamaraqui ñankha ajayunacaruwa ajjsarapjjäna. Janiwa chekpach Diosat cuns yatipcänti, munasiñapatsa ni cawquïrtï siscatayna sasina: “Jan ajjsarapjjamti, nayaw jumanacamp chict’atäscta.”
Orestil, TiFam tatapasti, layka kolliriraqui, albat sartatayna uqhamarac mamapasti utan lurañanac luräna uqhamarac yapunacana. Walja cutinacawa TiFam yanapañapäna.
Mamá: “TiFam, camotenac apsuñäni, kharuruw khathuni. Saram platan hojanaca khuchhuranim. Canastanacaruw uchañ munta.”
TiFam: “¿Machak vestido sisquistä ucj catokäti?”
Mamá: “Inasa.”
TiFam machete ayt’ata platanonaca ucaruw sarï. Amigapawa jicjjati, pasasina.
Mary: “¡TiFam! ¡TiFam!”
TiFam: “Kharurujja machak vestidonejjäwa, ucan arunacawa kellkt’atäni.”
Mary: “¿Arunaca? Janijjay leyiñ yatcstatejja. Nayajj yatekäwa ucat cuns alt’asiraquïwa.”
TiFam: “¿Jisc’a diosanacti tatajjata alasipjjäta jumanacar imapjjañataqui?”
Mary: “Janiwa, nayajja janiw uc apnakjjti. Cristianonacajjäptwa ichhajj mä Biblia alasipjjä.”
TiFam: “Mary, lokhëtawa. Ajayunacajj janiw antutapcätamti. Usuntatawa.”
Mary: “TiFam, janiw ajjsärjjti. Jesusajj ajayunacat sipansa juc’am ch’amaniwa. Jupajj siwa: Jan ajjsaramti, nayaw jumamp ch’ict’atäscta. Víctor jupawa cuentapjjetu uc siw Bibliajj sasina.”
TiFam: “C’arinacawa, c’aricamaquiwa.”
Ti Fam jisc’a diosap apjjart’asisajj t’ijusaw sarawayjje.
TiFam: “Mamita, Maryjj janiw jisc’a diosanac apnakañ munjjeti, cristianonacäjjapjjataynawa.”
Cristianonacajj Jesusancjjapjjewa ucatwa jisc’a diosanacata uqhamarac, signos zodiacales, horoscoponacata, cuns yatiñ munjjapjjiti, cunalaycutejj laykasiñanacata, ajay khiwiñanacata, take ucanacatjja Diosan arunacapajj jarq’iwa. ¿Jumajj ucanacjj lurasctatï antisas Tatit Jesusaruch confiastajja? Jupajj imirïñam muni uqhamarac juman sapa yanapama. Saractämwa: Jan ajjsaramti, nayaw jumamp chictatäscta.
TiFam janiw yatcänti maynejj Jesusampejj parlaspa ucjja. Ajjsarañanpipiniwa jacascänjja.
Cunapachatejj Orestil, laykajj, Marymp tatanacamampi cristianocaru tucjapjjatap yatitaynajja, ajanupap chiyar juriw tucjjatayna ucatsti…
Jutirinwa cunjamsa aca cheka cuentojja sarasqui ucj yatïta.
Uñstirinaca: Parliri, TiFam, mamá, Mary
© Copyright: CEF Germany
eng_Latn fuv_Latn ayr_Latn ayr_Latn ayr_Latn fur_Latn ayr_Latn ayr_Latn lus_Latn ayr_Latn ayr_Latn ayr_Latn ayr_Latn ayr_Latn ayr_Latn fij_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn